Након окупације Југославије 1941. године, Манџић је, као руководилац војног руководства и члан Обласног штаба за тузланску област, радио на припремама за оружани устанак. У току рата, био је политички комесар Озренског партизанског одреда, Првог босанског батаљона и Шесте источнобосанске ударне бригаде, члан бироа Покрајинског комитета КПЈ за источну Босну, члан Главног штаба НОП одреда Босне и Херцеговине, већник ЗАВНО Босне и Херцеговине од оснивања и члан његовог председништва и већник на Другом заседању АВНОЈ-а.